stanford-oval/wikipedia huggingface dataset:
דיסקוגרפיה של רוסליה
הופעות אורח

| שם | שנה | אמנים נוספים | אלבום |
| --- | --- | --- | --- |
| "Un millón de veces" | 2015 | n/a | Tres Guitarras Para El Autismo |
| "Con la Peña" | 2017 | קאלידו להמו | Alegría de Vivir |
| "Un Largo Viaje" | 2018 | פרננדו ואקאס, התזמורת המלכותית הצוענית וואלאנו | A Través de la Luz |
| "Brillo" | 2018 | ג'יי באלווין | Vibras |
| "En Mí (Interlude)"  (ללא קרדיט) | 2018 | ג'יי באלווין | Vibras |
| "¡Ay Paquita!" | 2018 | n/a | סינגל ללא אלבום |
| "Catalina en Gran Vía" | 2018 | ראול רפרי, פרמין מוגורוזה | Black is Beltza |
| "Cuando Te Beso (En Vivo)" | 2018 | נינה פסטורי | Realmente Volando (En Vivo) |
| "Suncity" (ללא קרדיט) | 2018 | חאליד, אמפרס אוף | Suncity |
| "Me Traicionaste" | 2019 | A.Chal | For the Throne: Music Inspired by the HBO Series Game of Thrones |
| "Dile a Él" (ללא קרדיט) | 2020 | ראו אלחנדרו | Afrodisíaco |
| "Strawberry Kiwi" (ללא קרדיט) | 2020 | ראו אלחנדרו | Afrodisíaco |
| "Nothing's Special" | 2021 | ואנאוטריקס פוינט נוור | Magic Oneohtrix Point Never (Blu-ray Edition) |
| "Trademark USA" (ללא קרדיט) | 2021 | בייבי קים | The Melodic Blue |
| "Seguiriya Madre" | 2022 | Niño de Elche | Flamenco: Mausoleo de Celebración, Amor y Muerte |
| "Corazón Despeinado" (ללא קרדיט) | 2022 | ראו אלחנדרו | Saturno |
שירים הכוללים דגימות קול

| שיר דוגם | שנה | אמנ (ים) | אלבום | שיר נדגם | מהאלבום |
| --- | --- | --- | --- | --- | --- |
| "Rosalía" | 2018 | יאנג ביף | ADROMICFMS 4 | "De Plata" | Los Ángeles |
| "Angel" | 2020 | רוחו | OOO | "Bagdad" | El Mal Querer |
| "Aquel Nap ZzZz" | 2021 | ראו אלחנדרו | Vice Versa | "Amor Genuino" (Live) | — |
וידאו קליפים

| שנה | שיר | אמנים נוספים | מס' צפיות (במיליונים, נכון למאי 2023) | מקור |
| --- | --- | --- | --- | --- |
| 2016 | "Antes de morirme" | סי טגנגה | 136 |  |
| 2017 | "Catalina" | ללא | 11 |  |
| 2017 | "De Plata" | ללא | 10 |  |
| 2017 | "Aunque es de noche" | ללא | 20 |  |
| 2018 | "Malamente (Cap.1: Augurio)" | ללא | 161 |  |
| 2018 | "Pienso en Tu Mirá (Cap.3: Celos)" | ללא | 92 |  |
| 2018 | "Di mi nombre (Cap.8: Éxtasis)" | ללא | 90 |  |
| 2018 | "Bagdad (Cap.7: Liturgia)" | ללא | 54 |  |
| 2019 | "De Aquí No Sales (Cap.4: Disputa)" | ללא | 14 |  |
| 2019 | "Con Altura" | ג'יי באלווין ואל גווינצ'ו | 2,075 |  |
| 2019 | "Barefoot in the Park" | ג'יימס בלייק | 18 |  |
| 2019 | "Aute Cuture" | ללא | 60 |  |
| 2019 | "Milionària" + "Dios Nos Libre del Dinero" | ללא | 42 |  |
| 2019 | "Yo x Ti, Tu x Mi" | אוזונה | 497 |  |
| 2019 | "A Palé" | ללא | 48 |  |
| 2020 | "Juro Qué" | ללא | 47 |  |
| 2020 | "TKN" | טראוויס סקוט | 222 |  |
| 2020 | "Relación (Remix)" | סץ', דדי יאנקי, ג'יי באלווין ופארוקו | 389 |  |
| 2021 | "Lo Vas a Olvidar" | בילי אייליש | 69 |  |
| 2021 | "La Noche De Anoche" | באד באני | 597 |  |
| 2021 | "Linda" | טוקישה | 93 |  |
| 2021 | "La Fama" | דה ויקנד | 208 |  |
| 2022 | "Saoko" | ללא | 71 |  |
| 2022 | "Chicken Teriyaki" | ללא | 62 |  |
| 2022 | "Hentai" | ללא | 21 |  |
| 2022 | "Candy" | ללא | 32 |  |
| 2022 | "Motomami" | ללא | 15 |  |
| 2022 | "Delirio de Grandeza" | ללא | 5.5 |  |
| 2022 | "Despechá" | ללא | 358 |  |
| 2022 | "El Pañuelo" | רומאו סנטוס | 33 |  |
| 2022 | "Besos Moja2" | ויסין ויאנדל | 132 |  |
| 2023 | "Beso" | ראו אלחנדרו | 48 |  |
| 2023 | "Vampiros" | ראו אלחנדרו | 5.4 |  |
הופעות אורח
| 2020 | "WAP" | קארדי בי ומייגן די סטליון | 499 |  |
ביאורים

↑  "Malamente" לא נכנס למעד הבילבורד של "השירים הלטיניים החמים", אבל הגיע למקום התשיעי במצעד מכירת השירים הלטיניים הדיגיטליים.
↑  "Con Altura" לא נכנס למצעד הבילבורד הוט 100, אבל הגיע למקום ה-18 במצעד השירים מתחת להוט 100.
1 2  "Milionària" ו-"Dios Nos Libre del Dinero" יצאו לאור כסינגל בעל שני צדדים בשם "Fucking Money Man", כש-"Milionària" מקודם כצד א' או הסינגל המוביל ו-"Dios Nos Libre del Dinero" מהווה את צד ב'.
↑  "Milionària" לא נכנס למצעד השירים הלטיניים החמים של בילבורד, אבל הגיע למקום ה-15 במצעד השירים הדיגיטליים של בילבורד.
↑  "Yo x Ti, Tu x Mi" לא נכנס לבילבורד הוט 100, אבל הגיע למקום ה-17 במצעד השירים מתחת להוט 100.
↑  "Linda" לא נכנס למצכד בילבורד גלובל 200 אבל הגיע למקום 169 במצעד בילבורד גלובל ללא ארצות הברית.
↑  "El Pañuelo" לא נכנס למצעד הבילבורד 200, אבל הגיע למקום 23 במצעד השירים מתחת להוט 100.
↑  "Barefoot in the Park" לא נכנס למצעד בילבורד הוט 100, אבל הגיע למקום 27 מצעד שירי הדאנס/אלקטרוני.
↑  "Barefoot in the Park" לא נכנס למצעד אולטראטופ 50, אבל הגיע למקום 45 במצעד אולטראטיפ.
↑  "Barefoot in the Park" לא נכנס למצעד אולטראטופ 50, אבל הגיע למקום 11 במצעד אולטראטיפ.
↑  "Oral" הגיע למקום ה-42 במצעד שירי הדאנס/אלקטרוני.
↑  "Dolerme" לא נכנס למצעד הרדיו המקסיקני של בילבורד, אבל הגיע למקום ה-19במצעד הרדיו המקסיקני בספרדית של בילבורד.
↑  "Bizcochito" לא נכנס למצעד השירים הלטיניים החמים בארצות הברית, אבל הגיע למקום ה-16 במצעד מכירות השירים הדיגיטליים הלטיני.
↑  "Bizcochito" לא נכנס לבילבורד גלובל 200 אבל הגיע למקום ה-187 במצעד "בילבורד גלובל ללא ארצות הברית".
↑  "Promesa" לא נכנס למצעד השירים הלטיניים החמים של ארצות הברית אבל הגיע למקום השישי במצעד מכירות השירים הלטיניים הדיגיטליים.
היברידיזציה באתר

בדיקת FISH בחולת סרטן השד, בה שני גלאים מסומנים בשני צבעים שונים.
היברידיזציה באתר (בעברית: הכלאה באתר; באנגלית: In situ hybridization או בקיצור: ISH) היא שיטה המאפשרת לקבוע את מיקומו של רצף DNA מסוים על גבי הכרומוזום, באמצעות גדיל מתאים של DNA או RNA המשמש כגלאי. הכלאה, בהקשרה כאן, פירושה חיבור בין שני גדילי DNA בעלי רצף בסיסים משלים. "אין סיטו", משמעותו בלטינית "במקומו המקורי", או "במקומו הטבעי".
השיטה דומה מאוד לשיטת תספיג דנ"א, רק שכאן ההכלאה של הגלאי נעשית עם הכרומוזום עצמו. הגלאי מסומן בדרך כלל פלואורסצנטית, אז מכונה השיטה היברידיזציה פלואורסצנטית באתר (באנגלית: Fluorescence In Situ Hybridization, בקיצור FISH). הדגרת הגלאי עם תתקין של כרומוזומים, גורמת לו לעבור הכלאה עם הרצף המשלים שלו. ניתן לצפות בגלאי המוכלא באמצעות מיקרוסקופ פלואורצסנטי, כאשר הוא מייצג את הרצף המבוקש. ניתן להשתמש בסימון פלואורוסצנטי בצבעים שונים עבור גלאים שונים, וכך להשיג הבחנה חזותית בין הרצפים השונים המאותרים בו.
מספר צעדים טכניים נוספים מגבירים את יעילות ה-FISH: ניתן במקביל לקבוע את הפספוס האופייני על גבי הכרומוזום (לכל כרומוזום יש פספוס אופייני שנראה כמו פסים כהים לצד בהירים במיקרוסקופ אור), ובכך לסייע למקם בצורה יותר מדויקת את הגלאי. לאותה מטרה, ניתן להשתמש בשני גלאים בעלי רצפים שונים שיצבעו בצבע  פלואורסצנטי שונה. כך ניתן לקבוע את הסידור הפיזי של שני סמנים שונים על הכרומוזום.
ב-FISH משתמשים גם לצרכים רפואיים. לדוגמה, אם קובעים שחולה בתסמונת גנטית לוקה בחסר באזור מסוים של הכרומוזום, אז הגן שאחראי לתסמונת נמצא באזור המחוק. שימוש בשיטה על זו על חולי סרטן גילה שמחיקות או תוספות הן אופייניות לסוגי סרטן מסוימים.
לשיטת FISH תפקיד חשוב במחקר. השיטה סייעה בחשיפת פרטים חדשים על הטופולוגיה של הגרעין. הסתבר, שהכרומוזומים אינם נוטים להיות מפוזרים בגרעין אלא שכל כרומוזום ממוקם באזור ספציפי. יותר מכך, מסתבר שמיקום הכרומוזום משתנה בהתאם לסוג התא. כלומר, מיקום הכרומוזום נמצא תחת בקרה מתמדת.
הערות שוליים

↑  הכלאה באתר במילון מיקרוביולוגיה (תשנ"ה), באתר האקדמיה ללשון העברית
הלובי הארמני בארצות הברית

הלובי הארמני בארצות הברית (באנגלית: Armenian lobby in the United States) הוא קבוצה של חברות יחסי ציבור, עורכי דין ולוביסטים מקצועיים ש שמועסקים ישירות על ידי הממשלה הארמנית על מנת לרתום את המדיניות והממשל האמריקאי על מנת שיהיה מותאם לאינטרסים של ממשלת ארמניה. אחת המטרות העיקריות של הלובי היא שארצות הברית תכיר ברצח העם הארמני אך בינתיים לאור השפעת הלובי הטורקי (אנ') הכרה זו עדיין לא הוכרזה.
היסטוריה

הלובי הארמני הוקם כמעט אך ורק על ידי ארגונים מקומיים כמו הוועד הלאומי ארמני של אמריקה (ה-ANCA) (אנ') וכן ארגון האספה הארמנית של אמריקה (ה-AAA) (אנ'), מה שמותיר את ממשלת ארמניה במידה רבה מחוץ לתהליך הקמתו של הלובי, לשני הארגונים הללו יש מטרות לובי דומות, בעיקר סביב שיפור יחסי ארמניה–ארצות הברית, קידום ההכרה ברצח העם הארמני ומנגד חסימת הסיוע לאיובותיה של ארמניה – טורקיה ואזרבייג'ן. עם זאת הגישות בהן נוקטות שתי הקבוצות שונות ולכן הם מתחרות האחת בשנייה, כך למשל ה-AAA פועלים בגישה שדומה לגישתו של הארגון המרכזי בלובי הישראלי, איפא"ק אך ה-AA דוגל בגיוס תרומות גדולות מארמנים בעלי השפעה בארצות הברית.
חלק מההישגים של הלובי מחצית השנייה של המאה ה-20 היו אישור של העברת סכום סיוע לארמניה שמוערך ב-90 מיליון דולר מדי שנה, בנוסף לכך הלובי הארמני הצליח לקדם את סעיף-חוק שאוסר על ממשלת ארצות הברית לתת לממשלת האזרית סיוע ישיר ובעקבות אזרבייג'ן היא המדינה היחידה ממדינות ברית המועצות לשעבר שעדיין לא קיבלה סיוע אמריקאי כלשהו.
ב-2000 הודיע יושב ראש בית הנבחרים של ארצות הברית דניס הסטרט שהוא יתמוך ב"תיקון שיף", שנקרא על שמו של המחוקק אדם שיף. שיף יזם תיקון לחוק סיוע, שעתיד היה למנוע מטורקיה להשתמש בכספי סיוע החוץ האמריקאי שמקבלת טורקיה מדי שנה, ובו היא שוכרת שירות שדלנות פוליטיים בוושינגטון הבירה על מנת למנוע הכרה אמריקאית ברצח העם הארמני.
הלובי הארמני אמנם היה אפקטיבי עד סוף המאה ה-20, אך עם חלוף השנים הוא מסורס באופן כמעט מוחלט על ידי הלובי הטורקי שרוצה למנוע את המשכיות ההשפעה הארמנית בארצות הברית לצד האינטרסים הטורקים.
הערות שוליים

↑  Paul, David (2009). Ethnic Lobbies & U.S. Foreign Policy.
↑  Bakalian, Anny P. Armenian-Americans: From Being to Feeling Armenian. New Brunswick (U.S.A.): Transaction, 1993. Print.
↑  ANCA press release
↑  נתן גוטמן,ואשינגטון, טבח הארמנים? זה עניין להיסטוריונים, באתר הארץ, 12 באוגוסט 2004
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלובי הארמני בארצות הברית".
הלובי הסעודי בארצות הברית

הלובי הסעודי בארצות הברית הוא קבוצה של חברות יחסי ציבור, עורכי דין ולוביסטים מקצועיים שמועסקים ישירות על ידי הממשלה הסעודית על מנת לרתום את המדיניות והממשל האמריקאי על מנת שיהיה מותאם לאינטרסים של ממשלת ערב הסעודית.
היסטוריה

לפי הערכת העיתון הכלכלי-אמריקאי "האקונומיסט" "אף שגריר ערבי - אולי אף שגריר כלשהו - לא התקרב להשוות את השפעתו של בן משפחת המלוכה הסעודית והשגריר בנדר בן סולטאן אאל סעוד.
הלובי הסעודי פעל רבות על מנת לגרום לסנאט ולבכירי האמריקאים לאשר את עסקת מכירת מטוסי ה-AWACS לסעודיה וזאת חרף ההתנגדות של הלובי הישראלי (אנ'), הלובי היהודי ושל סנאטורים בכירים.
בנוסף לכך צוות החשיבה האמריקאי "המועצה האטלנטית" (אנ') קיבל מיליון דולר מאיחוד האמירויות הערביות ומגורמים המקורבים לממשל הסעודי, אם לא די בכך גם המרכז ללימודים אסטרטגיים ובין-לאומיים (ה-CSIS) קיבל ב-2015 סכומים של כ-600,000 דולר מריאד ומאבו דאבי.
בעשור הראשון של המאה ה-21 הסעודים שילמו כ-100 מיליון דולר לחברות אמריקאיות על מנת להיות מוערבים בהחלטות הממשל האמריקאי.
מאז 2015 שילמה סעודיה כ-18 מיליון דולר לכ-145 לוביסטים כדי להשפיע על הממשלה האמריקאית.
קבוצת לופלר (ה-LLP) שבראשותה נמצא טום לופלר (אנ'), שהיה חבר קונגרס מטעם מדינת טקסס קיבלה מממשלת סעודיה תשלום בסכום שמוערך בכ-10 וחצי מיליון דולרים.
הערות שוליים

↑  "Prince Bandar bin Sultan: Larger-than-life diplomacy", The Economist, 6 בנובמבר 2008, נבדק ב-5 בדצמבר 2010 {{citation}}:  (עזרה)
↑  "Saudi's formidable influence in Washington – Intellectual Observer" (באנגלית אמריקאית). נבדק ב-2019-05-05.
↑  Jeffrey Goldberg, Fact-Checking Stephen Walt, December 8, 2010, The Atlantic
↑  Lee Fang, "As Trump Travels to Saudi Arabia, the Kingdom’s D.C. Lobbying Surge Is Paying Off". The Intercept. May 19, 2017.
ערך זה הוא קצרמרבנושא ערב הסעודית ובנושא ארצות הברית. אתם מוזמנים לתרום לוויקיפדיה ו.
הבחירות הכלליות בבריטניה 1910 (ינואר)

הבחירות הכלליות בבריטניה 1910 התרחשו לראשונה בתאריכים 10 בינואר–10 בפברואר 1910. בבחירות אלו ניצח הרברט הנרי אסקווית' מן המפלגה הליברלית את ארתור ג'יימס בלפור מן המפלגה השמרנית. בחירות אלו התרחשו לאחר שהממשלה לא הצליחה להעביר את הצעת התקציב בפרלמנט, דבר אשר יצר משבר חוקתי. הבחירות יצרו מצב פוליטי מורכב, כאשר המפלגה השמרנית קיבלה כ-200,000 יותר קולות מן המפלגה הליברלית, אך קיבלה מעט פחות מושבים. הליברלים הקימו ממשלה בחסות האירים, אך היא קרסה במהירות, מה שגרם לבחירות נוספות בדצמבר של אותה השנה.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | ארתור ג'יימס בלפור | 272 | 2,919,236 | 46.8% |
| המפלגה הליברלית | הרברט הנרי אסקווית' | 274 | 2,712,511 | 43.5% |
| מפלגת הלייבור | ארתור הנדרסון | 40 | 435,770 | 7% |
| מפלגות איריות |  | 82 | 114,205 | 8.6% |
| אחרים ועצמאיים |  | 2 |  |  |
הבחירות הכלליות בבריטניה 1923

הבחירות הכלליות בבריטניה 1923 נערכו ב־6 בדצמבר 1923. בבחירות אלו ניצח רמזי מקדונלד ממפלגת הלייבור את ראש הממשלה המכהן סטנלי בולדווין מהמפלגה השמרנית. אומנם המפלגה השמרנית זכתה ברוב הקולות ובמרבית המושבים בפרלמנט, אך מפלגת הלייבור הצליחה לראשונה להקים ממשלה בתמיכת המפלגה הליברלית.
בחירות אלו התקיימו לאחר שראש הממשלה אנדרו בונאר לואו חלה והתפטר לאחר 209 ימי כהונה בלבד. סטנלי בולדווין, שכיהן אז כשר האוצר, החליף אותו. באותה העת גם מפלגת הלייבור החליפה הנהגה. אומנם לבולדווין היה רוב בפרלמנט, אך הוא רצה לחזק את שליטת מפלגתו ולקבל מנדט משמעותי מהעם, ולכן החליט להכריז על בחירות.
היו אלה הבחירות האחרונות שבהן מפלגה שלישית (הליברלים, במקרה זה) קיבלה למעלה מ־100 מושבים וזכתה באחוז כה גבוה של קולות (29.7%). ממשלת מיעוט זו לא האריכה ימים ובחירות נוספות התקיימו כעשרה חודשים לאחר מכן, באוקטובר 1924.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | סטנלי בולדווין | 258 | 5,286,159 | 38% |
| מפלגת הלייבור | רמזי מקדונלד | 191 | 4,267,831 | 30.7% |
| המפלגה הליברלית | הרברט הנרי אסקווית' | 43 | 4,129,922 | 29.7% |
| אחרים ועצמאיים |  | 8 |  |  |
הלו (חברת תעופה)

הלו (Hello AG) הייתה חברה שווייצרית לטיסות שכר, החברה פעלה משלושת שדות התעופה העיקריים של שווייץ. בשנת 2007 היו לחברה 154 עובדים.
החברה נוסדה בשנת 2003, והחלה לפעול באוגוסט 2004. בתחילה הפעילה טיסות סדירות, אך במאי 2005 הפכה לחברת שכר. ב-21 באוקטובר 2012, פשטה החברה את הרגל.
צי החברה

| מטוס | בצי | בהזמנה | תצורת מושבים |
| --- | --- | --- | --- |
| איירבוס A320-200 | 5 | 0 | 174/180 |
הערות שוליים

↑  ‏ ‏Swiss charter Hello ceases operations באתר ATW, ‏22 באוקטובר 2012
↑  ראו צי החברה באתר "planespotters.net"
הבחירות הכלליות בבריטניה 1918

הבחירות הכלליות בבריטניה 1918 התרחשו ב-14 בדצמבר 1918, מיד לאחר סיום מלחמת העולם הראשונה. בבחירות אלו ניצח דייוויד לויד ג'ורג' מן המפלגה הליברלית את אנדרו בונאר לואו מן המפלגה השמרנית. בבחירות אלו המפלגה הליברלית התפלגה לשתי רשימות- קואליציה ליברלית בהובלת ג'ורג' (זו אשר ניצחה בבחירות), ורשימה שנייה (שהיוותה למעשה את תשתית המפלגה המקורית) בהובלת הרברט אסקווית' אשר ניצחה בכ-36 מושבים בלבד, ומעולם שחזרה את כוחה שנית.
היו אלה הבחירות הראשונות בבריטניה שהתרחשו ביום אחד, אם כי עברו שבועיים מיום הבחירות, עד שנספרו קולות החיילים הבריטים שמעבר לים. בבחירות אלו לראשונה נשים מעל גיל 30 וגברים מעל גיל 21 יכלו להצביע. עד אותה העת כלל הנשים וחלק מן הגברים היו פסולים מן ההצבעה. אלו היו גם הבחירות הראשונות שבהן נשים התמודדו לפרלמנט (ואחת מהן אף נבחרה - קונסטנס מרקייביץ' ממפלגת שין פיין). הבחירות התקיימו זמן קצר לפני מלחמת העצמאות האירית, ובכך היו גם הבחירות האחרונות שכללו את מחוזותיה של אירלנד.
הבחירות התקיימו לאחר שהפרלמנט התפזר ב-14 בנובמבר. פרלמנט זה היה אמור להתפזר עוד במהלך 1915, א המשיך לפעול לאור המלחמה.
לאחר הבחירות התברר שאמנם המפלגה השמרנית קיבלה את רוב מושבי הפרלמנט (379 מתוך 707), אך הקואליציה הליברלית הצליחה להקים ממשלת מיעוט עם חלק מן חברי המפלגה השמרנית. לראשונה, מפלגת הלייבור הבילה את האופוזיציה בעצמה, לאחר שקיבלה כ-57 מושבים ולראשונה גם ניצחה במספר מחוזות בויילס. למרות ההישג, שני אישים בולטים במפלגה איבדו את מקומם בפרלמנט - רמזי מקדונלד וארתור הנדרסון.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | אנדרו בונאר לואו | 379 | 4,003,848 | 38.6% |
| המפלגה הליברלית | דייוויד לויד ג'ורג' | 127 | 1,396,590 | 13.4% |
| מפלגת הלייבור | ויליאם אדמסון | 57 | 2,171,230 | 20.8% |
| שין פיין | איימון דה ואלירה | 73 | 476,458 | 4.6% |
| מפלגה ליברלית | הרברט הנרי אסקווית' | 36 | 1,355,398 | 13% |
| אחרים ועצמאיים |  | 36 |  |  |
הוכה פלוהה

| --- | --- |

 מידע כללי
 תאריך הקמה:  1935 
 נתונים ומידות
 שטח:  55 קילומטר רבוע, 5,104.6409 הקטאר
 מיקום
 מדינה:  הולנד הולנד
 מיקום:  איידה 
 קואורדינטות:  52°05′00″N 5°47′55″E﻿ / ﻿52.0833°N 5.79855°E﻿ / 52.0833; 5.79855
 www.hogeveluwe.nl
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניהוכה פלוהה(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניהוכה פלוהה(למפת חלדרלנד רגילה) ארנהם ניימכן אפלדורן איידה דוטינחם אוברייסל גרמניה ל. צ. בראבנט ד"ה אוטרכט צ"ה פלבולנד מרקרמירהוכה פלוהה(למפת חלדרלנד מוגדלת) ארנהם ניימכן אפלדורן איידה דוטינחם אוברייסל גרמניה ל. צ. בראבנט ד"ה אוטרכט צ"ה פלבולנד מרקרמירהוכה פלוהה
 
הוֹכֶה פְלוֹהֶה (בהולנדית: Hoge Veluwe) הוא פארק לאומי במחוז חלדרלנד ליד העיר ארנהם, המנוהל על ידי קרן פרטית. שטחו של הפארק 55 קמ"ר והוא שמורת הטבע הרציפה הגדולה ביותר בהולנד. רובו מתאפיין בנוף שדות ושיחים מישורי אך הוא כולל גם חוליות (דיונות) ויערות. האזור עוצב בתקופת הקרח כמורנה בשולי קרחון. במקום נמצאים שני מוזיאונים, מוזיאון מוזיאונדר (Museonder) לביולוגיה וגאולוגיה של האזור ומוזיאון קרולר-מילר לאמנות (המחזיק את האוסף השני בגדלו של יצירות וינסנט ואן גוך אחרי מוזיאון ואן גוך באמסטרדם), בשטחו הנרחב פזורות יצירות אמנות רבות ופסלים סביבתיים.
היסטוריה

שטח הפארק נרכש על ידי בני הזוג הלנה קרולר-מילר (Helene Kröller-Müller) ואנטון קרולר (Anton Kröller) כאחוזה פרטית ב-1909. הם הביאו למקום חיות על מנת לפתח במקום ציד. במקביל החלו להקים מבנה מוזיאון שיאכסן את אוצרות האמנות שאספו כאספני אמנות. אולם, המשבר הכלכלי העולמי לא איפשר לבני הזוג לקיים את תוכניותיהם. ב-1935 הם תרמו את אוסף האמנות שלהם לממשלת הולנד, בתמורה להתחייבותה של זו להקים את המוזיאון. אדמות האחוזה הפכו לפארק שנמסר לניהול של קרן שהוקמה בסיוע הלוואה ממשלתית. כך הייתה האחוזה לפארק הלאומי השני במדינה.
בין בעלי החיים בפארק נמנים מאות פריטים של אייל אציל ואייל הכרמל, כבש מופלון וחזירי בר. כן ניתן למצוא בו שועלים, גיריות ודלק אירופי.
שטחו של הפארק מגודר ובשעריו נגבים דמי כניסה, במהלך השנים גברו התלונות על כך שהוא דורש דמי מעבר ממטיילים ורוכבי אופניים העוברים בדרכים החוצות אותו (ושאינם מעוניינים לבצע עיקוף ארוך). החל מ-2007 משלמים רוכבי אופניים השוהים בשטח זמן קצר יחסית (האופייני לחצייתו) סכום מופחת.
בפארק עצמו פועלת מערכת של שיתוף אופניים, במסגרתה יכולים מטיילים לתור את הפארק.
מוזיאון קרולר-מילר

סמוך לשער הכניסה לפארק מכיוון הכפר אוטרלו (Otterlo) ניצב מבנה המוזיאון וגן הפסלים רחב הידיים שלו. בני הזוג קרולר-מילר היו מבין הראשונים שזיהו את גאוניותו של וינסנט ואן גוך ובין היתר נמצאים באוסף ציוריו מרפסת בית הקפה בלילה וגרסה של אוכלי הבולבוסים, באוסף המוזיאון נמצאות גם יצירות של פיט מונדריאן, ז'ורז'-פייר סרה, אודילון רדון, ז'ורז' בראק, פול גוגן, לוקאס קראנאך האב, ג'יימס אנסור, חואן גריס ופבלו פיקאסו.
מבנה המוזיאון תוכנן על ידי אנרי ון דה ולדה ונחנך ב-1938. גן הפסלים נפתח לציבור ב-1961. ב-1977 נפתח אגף תערוכות מתחלפות.
מוזיאון מוזיאונדר

המוזיאון הוקם במרכז הפארק ב-1993 על ידי בעלה של המלכה ביאטריקס, קלאוס פון אמסברג. במקום תצוגה קבועה של הביולוגיה והגאולוגיה של האזור (בהם הסבר ותצוגה על היווצרותו הגאולוגית של האזור וסלעים תועים; מאובנים ושלדים של יצורים שחיו במקום בעבר כגון דוב מערות וקרנף אירופאי, פיל ישר-חט ושור הבר ומערכת שורשים של עץ קדום בן 135 שנה) ותערוכות מתחלפות.
מוזיאון קרולר-מילר
מערכת שורשים של עץ בן 135 שנה במוזיאון מוזיאונדר
האטי מקדניאל

| --- | --- |

האטי מקדניאל ב-1941
 לידה:  10 ביוני 1895 ויצ'יטה שבקנזס שבארצות הברית
 פטירה:  26 באוקטובר 1952  (בגיל 57) וודלנד הילס, ארצות הברית 
 מקום קבורה:  בית העלמין אנג'לוס רוזדייל 
 מדינה:  ארצות הברית 
 תקופת הפעילות:  1932–1949 (כ־17 שנים)
 עיסוק:  זמרת, משוררת וקומיקאית
 מקום לימודים:  תיכון איסט 
 פרסים והוקרה:  פרס אוסקר לשחקנית המשנה הטובה ביותר (29 בפברואר 1940)  היכל התהילה של הקולנוענים השחורים (1975)  היכל התהילה של נשות קולורדו (2010)  כוכב בשדרת הכוכבים בהוליווד 
 פרופיל ב-IMDb
 
האטי מקדניאל (באנגלית: Hattie McDaniel; ‏10 ביוני 1895[דרושה הבהרה] – 26 באוקטובר 1952) הייתה שחקנית, זמרת, משוררת וקומיקאית אמריקאית. היא השחקנית האפרו אמריקאית הראשונה שזכתה בפרס אוסקר, אותו קיבלה על גילום הדמות "מאמי" בסרט "חלף עם הרוח" (1939).
קריירת המשחק שלה כללה במרוצת השנים מאות סרטים, לרוב בתפקידים משניים. בנוסף, שימשה גם כזמרת, משוררת, קומיקאית, שחקנית תיאטרון וטלוויזיה, ואף הייתה לאישה האפרו-אמריקאית הראשונה שהושמעה ברדיו בארצות הברית.
מקדניאל זכתה בשני כוכבים בשדרת הכוכבים של הוליווד; האחד על פועלה ברדיו והשני על פועלה בקולנוע. ב-1975 נכללה ב"היכל התהילה של יוצרי הסרטים השחורים"
(Black Filmmakers Hall of Fame), וב-2006 הונצחה אף בבול דואר.
במהלך חייה נישאה מקדניאל ארבע פעמים. היא נפטרה בגיל 57 מסרטן השד.
ביוגרפיה וקריירה

האטי מקדניאל נולדה ב-10 ביוני 1895 בוויצ'יטה שבקנזס, הקטנה מתוך 13 ילדים למשפחה של עבדים לשעבר. אביה, הנרי מקדניאל, נלחם במלחמת האזרחים. אמה, סוזן הולברט, הייתה זמרת של מוזיקה דתית. ב-1900 המשפחה עברה לקולורדו, שם גרו בתחילה בפורט קולינס ואז בדנוור, שם מקדניאל סיימה את בית הספר התיכון. אחיה, סם מקדניאל (1886–1962), שיחק במעל 210 סדרות טלוויזיה וסרטים, ובנוסף, אחותה, אטה מקדניאל (1890–1946) גם היא הייתה שחקנית, אשר הופיעה במעל 60 סרטים.
בנוסף למשחק, עסקה מקדניאל בכתיבת שירים, יכולת אותה היא שיפרה כאשר כתבה עבור מופע המינסטרל של אחיה. לאחר מות אחיה אוטיס ב-1916, המופע החל להפסיד כסף. בשנת 1920–1925 היא הופיעה בהרכב המוזיקלי הנודד Melody Hounds, ובאמצע שנות ה-1920 היא החלה בקריירת רדיו, כאשר היא שרה עם ה-Melody Hounds בתחנת הרדיו KOA בדנוור. בנוסף, בשנים 1929–1926 היא הקליטה רבים משיריה בחברות התקליטים Okeh ו-Paramount בשיקגו.
לאחר התרסקות שוק המניות ב-1929, הצליחה מקדניאל למצוא עבודה רק כמלצרית וכמנקה במועדון במילווקי. למרות סירובו של הבעלים לתת לה להופיע, היא הצליחה בסופו של דבר לעשות כן, ובמהרה הפכה למופע קבוע במקום.
ב-1931, עברה מקדניאל ללוס אנג'לס והצטרפה לאחיה סם ואחיותיה אטה ואורלנה (Orlena). כאשר לא הצליחה לקבל תפקידי משחק, עבדה כעוזרת או כטבחית. אחיה סם, שעבד בתוכנית הרדיו The Optimistic Do-Nut Hour, הצליח להשיג לה פינה בתוכנית, והיא הופיעה בה בתפקיד "Hi-Hat Hattie", משרתת שתלטנית אשר לעיתים קרובות "שוכחת את מקומה". אף על פי שהתוכנית הפכה לפופולרית במיוחד, משכורתה של מקדניאל הייתה כה נמוכה עד שנאלצה להמשיך בעבודות פיזיות לצורכי קיום.
היא שיחקה במספר סרטים ללא קבלת קרדיט, לעיתים קרובות כזמרת במקהלה. הסרט הראשון שקיבלה בו תפקיד משמעותי היה The Golden West אשר יצא ב-1932, ובו שיחקה משרתת. הסרט השני היה הסרט המצליח I'm No Angel, בכתיבתה וכיכובה של מיי וסט, אשר יצא ב-1933. סרטים נוספים ששיחקה בהם היו: ""אליס אדמס" בכיכובה של קתרין הפבורן; "The Mad Miss Manton" ב-1938 בכיכובה של ברברה סטנוויק וכאמור בחלף עם הרוח (1939). בשנות ה-40 השתתפה בתוכניות רדיו ובשלב מסוים אף הייתה לה תוכנית רדיו משלה. ב-1944 שיחקה בסרט מאז שהלכת לצידן של קלודט קולבר, ג'ניפר ג'ונס ושירלי טמפל.
האטי מקדניאל היא זוכת פרס האוסקר לשחקנית המשנה הטובה ביותר, לשנת 1939, על תפקידה בסרט חלף עם הרוח. היא שיחקה את תפקיד ה"משרתת האישית", שהייתה למעשה שיפחת הבית (בתקופה אותה מתאר הסרט, לא היו במדינות הדרום משרתות שחורות בשכר) של הדמות הראשית בסרט, סקרלט או'הרה. היא הייתה האדם האפרו-אמריקני הראשון שזכה אי פעם בפרס אוסקר.
עם זאת בגלל חוקי ההפרדה הגזעית שנהגו בארצות הברית, היא לא הייתה רשאית לשבת בזמן הטקס לצד שאר שחקני הסרט הלבנים, שחלקם זכו אף הם בפרסים.